**Shpallje pozicioni pune**

Procedura

Lëvizja paralele

Procedura

Pranim në shërbimin civil

Kategoria

Kategorinë ekzekutive

Pozicioni

**Specialist Jurist, Sektori i Shërbimeve Mbështetëse, Njësia Administrative Pezë - Kategoria: III-b**

Në zbatim të Nenit 22 dhe të Nenit 25, të Ligjit 152/2013 “Për Nëpunësin Civil” i ndryshuar, si dhe të Kreut II, IV dhe VII, të Vendimit Nr. 243, datë 18/03/2015, të Këshillit të Ministrave, Bashkia Tiranë shpall procedurat lëvizja paralele pranim në shërbimin civil për kategorinë ekzekutive, për grupin e pozicioneve:

**Specialist Jurist, Sektori i Shërbimeve Mbështetëse, Njësia Administrative Pezë - Kategoria: III-b**

Kodi i shpalljes

169

Lloji i diplomës

Shkenca Juridike

Niveli minimal i diplomës

Master Profesional

Kategoria e pagës

III-b

Institucioni

Bashkia Tiranë

**Kur bëhet aplikimi ?**

Për procedurën (lëvizje paralele,pranim në shërbim civil) aplikohet në të njëjtën kohë!

**Afati për dorëzimin e dokumentave**

Lëvizja Paralele

12/07/2024

Pranim në shërbimin civil

17/07/2024

**Përshkrimi përgjithësues i punës për pozicionin/et si më sipër është:**

1- Zbaton detyrat e identifikuara gjatë proçesit të sigurimit të asistencës ligjore dhe juridike ndaj qytetarëve që paraqiten pranë Njësisë Administrative, si dhe kontribuon për zgjidhjen e kërkesave dhe problemeve që parashtrohen në rrugë administrative;

2- Zbaton detyrat duke patur për qëllim që të sigurojë që hartimi i vendimeve, urdhrave, urdhëresave, rregulloreve të realizohen në përputhje me legjislacionin e përditësuar;

3- Zbaton detyrat e identifikuara nga realizimi i proçesit të krijimit të infrastrukturës bazë për aktet ligjore dhe nënligjore, qarkullimin dhe shpërndarjen e tyre në Njësinë Administrative, më konkretisht nëpërmjet përditësimit, shpërndarjes dhe administrimit të informacionit në lidhje me VKM, VKB, urdhra, urdhëresa, rregullore;

4- Harton vërtetim  “i njëjti person”, për të cilën përpilohet në bashkëpunim me Zyren e Gjendjes Civile të NjA-se, pasi verifikohen përbërësit/ elementet në ZGJC. Ky vertetim leshohet vetëm për aktet të cilat lidhen drejtpërdrejtë me veprimtarinë e sherbimit të gjëndjes civile, ndërsa për aktet e lëshuara nga organe e tjera personat duhet t’i drejtohen organeve kompetente që kanë lëshuar aktin për të bërë korigjimet (detyrim i percaktuar ne piken 2 neni 134 i KPA);

5-  Harton sipas udhëzimeve vërtetime fakti dhe të tjera që lidhen me juristin, vërtetime të parashikuara në pikat 8.14 dhe 12.12 të aneksit 1 të urdhërit 29662 date 05.10.2016: vërtetim për takime në burg (për të vërtetuar që kanë lidhje gjaku), kthim përgjigje për shpalljet që sjellin gjykatat, zyrat përmbarimore, kthim përgjigje për shpalljet që sjell ZVRPP, vërtetim për lidhje martese jashtë vendit me të huaj);

6- Harton sipas udhëzimeve kthim përgjigje për shpalljet që sjellin gjykatat, zyrat përmbarimore, ZVRPP;

7- Ofron bashkëpunim sipas autorizimit përkatës për përmbaruesit shtetëror apo privat për urdhërat e ekzekutimit të detyrueshëm të dala në zbatimin të Vendimeve të Gjykatës;

**LËVIZJA PARALELE**

Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha insitucionet pjesë e shërbimit civil.

1.1

KUSHTET DHE KRITERET E VEÇANTA

**Kandidatët duhet të plotësojnë kushtet për lëvizjen paralele si vijon:**

a- Të jenë nëpunës civilë të konfirmuar, brenda së njëjtës kategori  
b- Të mos kenë masë disiplinore në fuqi;  
  c- Të kenë të paktën vlerësimin e fundit “mirë” apo “shumë mirë”. 

**Kandidatët duhet të plotësojnë kërkesat e posaçme si vijon:**

Të zotërojnë diplomë të nivelit minimal Master Profesional në Shkenca Juridike.

1.2

DOKUMENTACIONI, MËNYRA DHE AFATI I DORËZIMIT

**Kandidatët që aplikojnë duhet të dorëzojnë dokumentat si më poshtë:**

a- Jetëshkrim i plotësuar në përputhje me dokumentin tip që e gjeni në linkun:  
https://rekrutimi.tirana.al/CVTemplate\_Jeteshkrimi  
b - Fotokopje të diplomës (përfshirë edhe diplomën Bachelor). Për diplomat e marra jashtë Republikës së Shqipërisë të përcillet njehsimi nga Ministria e Arsimit dhe e Sportit;  
c - Fotokopje të librezës së punës (të gjitha faqet që vërtetojnë eksperiencën në punë);   
d - Fotokopje të letërnjoftimit (ID);   
e - Vërtetim të gjendjes shëndetësore;   
f - Vetëdeklarim të gjendjes gjyqësore;   
g - Vlerësimin e fundit nga eprori direkt;  
h - Vërtetim nga institucioni që nuk ka masë disiplinore në fuqi;  
i - Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj;  
Aplikimi dhe dorëzimi i të gjitha dokumenteve të cituara më sipër, do të bëhen online, në faqen elektronike të Portalit të Vëndeve Vakante të Bashkisë Tiranë, duke filluar me procedurën e regjistrimit të aplikantit dhe duke ndjekur në vijmësi udhëzimet online .  
https://tirana.al/punesimi/vende-pune

**Aplikimi dhe dorëzimi i dokumentave online për lëvizjen paralele duhet të bëhet brenda datës: 12/07/2024**

1.3

REZULTATET PËR FAZËN E VERIFIKIMIT PARAPRAK

Në datën 14/07/2024, Njësia e Burimeve Njerëzore - Bashkia Tiranë, do të shpallë në faqen elektronike të Portalit të Vëndeve Vakante të Bashkisë Tiranë, në portalin “Shërbimi Kombëtar i Punësimit”, dhe në stendat e informimit të publikut listën e kandidatëve që plotësojnë kushtet dhe kërkesat e posaçme për procedurën e lëvizjes paralele, si dhe datën, vendin dhe orën e saktë kur do të zhvillohet intervista. Në të njëjtën datë kandidatët që nuk plotësojnë kushtet e lëvizjes paralele dhe kërkesat e posaçme do të njoftohen individualisht nga Njësia e Burimeve Njerëzore - Bashkia Tiranë, për shkaqet e moskualifikimit (nëpërmjet adresës së e-mail).

1.4

FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA

**Kandidatët do të testohen në lidhje me:**

 a- Njohuritë mbi Ligjin nr.139/2015 “Për vetqeverisjen vendore”;

b- Njohuritë mbi Ligjin  nr.152/2013 “Për nëpunësin civil” ( i ndryshuar)

c- Njohuritë mbi Ligjin nr. 9131, datë 08.09.2003 “Për rregullat e etikës në administratën publike”;

d- Njohuritë mbi Ligjin nr.7961, datë 12.7.1995 “Kodi i Punës i Republikës të Shqipërisë” ( i ndryshuar)

e- Njohuritë mbi Ligjin  44/2015 “Kodi i procedurave administrative i Republikës së Shqipërisë”

1.5

MËNYRA E VLERËSIMIT TË KANDIDATËVE

**Kandidatët do të vlerësohen në lidhje me dokumentacionin e dorëzuar:**

Kandidatët do të vlerësohen për përvojën, trajnimet apo kualifikimet e lidhura me fushën, si dhe çertifikimin pozitiv ose për vlerësimet e rezultateve individale në punë në rastet kur procesi i çertifikimit nuk është kryer. Totali i pikëve për këtë **vlerësim është 40 pikë.**

**Kandidatët gjatë intervistës së strukturuar me gojë do të vlerësohen në lidhje me:**

a - Njohuritë, aftësitë, kompetencën në lidhje me përshkrimin e pozicionit të punës;  
b - Eksperiencën e tyre të mëparshme;  
c - Motivimin, aspiratat dhe pritshmëritë e tyre për karrierën;

**Totali i pikëve për këtë vlerësim është 60 pikë.**

1.6

DATA E DALJES SË REZULTATEVE TË KONKURIMIT DHE MËNYRA E KOMUNIKIMIT

Në përfundim të vlerësimit të kandidatëve, Njësia e Burimeve Njerëzore - Bashkia Tiranë, do të shpallë fituesin në faqen elektronike të Portalit të Vëndeve Vakante të Bashkisë Tiranë, në portalin “Shërbimi Kombëtar i Punësimit” dhe stendat e informimit të publikut. Të gjithë kandidatët pjesëmarrës nëkëtë procedurë do të njoftohen individualisht në mënyrë elektronike, për rezultatet (nëpërmjet adresës së email).

**PRANIM NË SHËRBIMIN CIVIL**

Vetëm në rast se nga pozicionet e renditura në fillim të kësaj shpalljeje, në përfundim të procedurës së lëvizjes paralele, rezulton se ende ka pozicione vakante, këto pozicione janë të vlefshme për konkurimin nëpërmjet procedurës së pranimit në shërbimin civil për kategorinë ekzekutive. Këtë informacion do ta merrni në faqen elektronike të Portalit të Vëndeve Vakante të Bashkisë Tiranë, në portalin “Shërbimi Kombëtar i Punësimit” dhe stendat e informimit të publikut, duke filluar nga data 17/07/2024

2.1

KUSHTET QË DUHET TË PLOTESOJË KANDIDATI NË PROCEDUREN E PRANIMIT NË SHERBIMIN CIVIL DHE KRITERET E VECANTA

Për këtë procedurë kanë të drejtë të aplikojnë të gjithë kandidatët jashtë sistemit të shërbimit civil, që plotësojnë kërkesat e përgjithshme sipas nenit 21, të ligjit 152/2013 “Për nëpunësin civil” i ndryshuar. Kushtet që duhet të plotësojë kandidati në procedurën e pranimit në shërbimin civil janë:  
a - Të jetë shtetas shqiptar;   
b - Të ketë zotësi të plotë për të vepruar;   
c - Të zotërojë gjuhën shqipe, të shkruar dhe të folur;   
d - Të jetë në kushte shëndetësore që e lejojnë të kryejë detyrën përkatëse;   
e - Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;   
f - Ndaj tij të mos jetë marrë masa disiplinore e largimit nga shërbimi civil, që nuk është shuar sipas ligjit 152/2013 “Për nëpunësin civil” i ndryshuar.

**Kandidatët duhet të plotësojnë kërkesat e posaçme si vijon:**

Të zotërojnë diplomë të nivelit minimal Master Profesional në Shkenca Juridike.

2.2

DOKUMENTACIONI, MËNYRA DHE AFATI I DORËZIMIT

**Kandidatët që aplikojnë duhet të dorëzojnë dokumentat si më poshtë:**

a - Jetëshkrim i plotësuar në përputhje me dokumentin tip që e gjeni në linkun:  
https://rekrutimi.tirana.al/CVTemplate\_Jeteshkrimi  
b - Fotokopje të diplomës (përfshirë edhe diplomën Bachelor). Për diplomat e marra jashtë Republikës së Shqipërisë të përcillet njehsimi nga Ministria e Arsimit dhe e Sportit;  
c - Fotokopje të librezës së punës (të gjitha faqet që vërtetojnë eksperiencën në punë);  
d - Fotokopje të letërnjoftimit (ID);  
e - Vërtetim të gjendjes shëndetësore;  
f - Vetëdeklarim të gjendjes gjyqësore;  
g - Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj;  
Aplikimi dhe dorëzimi i të gjitha dokumenteve të cituara më sipër, do të bëhen online, në faqen elektronike të Portalit të Vëndeve Vakante të Bashkisë Tiranë, duke filluar me procedurën e regjistrimit të aplikantit dhe duke ndjekur në vijmësi udhëzimet online   
https://tirana.al/punesimi/vende-pune

**Aplikimi dhe dorëzimi i dokumentave online për procedurën e pranimit në shërbimin civilduhet të bëhet brenda datës: 17/07/2024**

2.3

REZULTATET PËR FAZËN E VERIFIKIMIT PARAPRAK

Në datën 27/07/2024, Njësia e Burimeve Njerëzore - Bashkia Tiranë, do të shpallë në faqen elektronike të Portalit të Vëndeve Vakante të Bashkisë Tiranë, në portalin “Shërbimi Kombëtar i Punësimit”, dhe në stendat e informimit të publikut listën e kandidatëve që plotësojnë kushtet dhe kërkesat e posaçme për procedurën e pranimit në kategorinë kategorinë e mesme e të ulet, si dhe datën, vendin dhe orën e saktë kur do të zhvillohet intervista. Në të njëjtën datë kandidatët që nuk plotësojnë kushtet e pranimit në kategorinë kategorinë e mesme e të ulët dhe kërkesat e posaçme do të njoftohen individualisht nga Njësia e Burimeve Njerëzore - Bashkia Tiranë, për shkaqet e moskualifikimit (nëpërmjet adresës së e-mail).

2.4

FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA

**Kandidatët do të testohen në lidhje me:**

 a- Njohuritë mbi Ligjin nr.139/2015 “Për vetqeverisjen vendore”;

b- Njohuritë mbi Ligjin  nr.152/2013 “Për nëpunësin civil” ( i ndryshuar)

c- Njohuritë mbi Ligjin nr. 9131, datë 08.09.2003 “Për rregullat e etikës në administratën publike”;

d- Njohuritë mbi Ligjin nr.7961, datë 12.7.1995 “Kodi i Punës i Republikës të Shqipërisë” ( i ndryshuar)

e- Njohuritë mbi Ligjin  44/2015 “Kodi i procedurave administrative i Republikës së Shqipërisë”

**Kandidatët gjatë intervistës së strukturuar me gojë do të vlerësohen në lidhje me:**

a - Njohuritë, aftësitë, kompetencën në lidhje me përshkrimin përgjithësues të punës për pozicionet;  
b - Eksperiencën e tyre të mëparshme;  
c - Motivimin, aspiratat dhe pritshmëritë e tyre për karrierën.

2.5

MËNYRA E VLERËSIMIT TË KANDIDATËVE

**Kandidatët do të vlerësohen në lidhje me:**

a- Vlerësimin me shkrim, **deri në 60 pikë;**  
b- Intervistën e strukturuar me gojë qe konsiston ne motivimin, aspiratat dhe pritshmëritë e tyre për karrierën, deri në 25 pikë;  
c- Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën , **deri në 15 pikë.**

2.6

DATA E DALJES SË REZULTATEVE TË KONKURIMIT DHE MËNYRA E KOMUNIKIMIT

Në përfundim të vlerësimit të kandidatëve, Njësia e Burimeve Njerëzore - Bashkia Tiranë, do të shpallë fituesin në faqen elektronike të Portalit të Vëndeve Vakante të Bashkisë Tiranë, në portalin “Shërbimi Kombëtar i Punësimit” dhe stendat e informimit të publikut. Të gjithë kandidatët pjesëmarrës nëkëtë procedurë do të njoftohen individualisht në mënyrë elektronike, për rezultatet (nëpërmjet adresës së email). Të gjithë kandidatët që aplikojnë për procedurën e pranimit ne Shërbim Civil në kategorinë ekzekutive, do të marrin informacion në faqen elektronike të Portalit të Vëndeve Vakante të Bashkisë Tiranë, për fazat e mëtejshme të kësaj procedure